Poliţiştii din Timişoara au intervenit, duminică seară, pentru a salva o femeie care ameninţa că se va arunca în râul Bega. Ea se afla pe nişte pietre şi intrase în apă până la brâu.
”La data de 26 mai a.c., în jurul orei 21:00, poliţiştii Secţiei 1 Urbane Timişoara au fost sesizaţi cu privire la faptul că o femeie ar ameninţa că se aruncă în Canalul Bega din Timişoara”, a transmis IPJ Timiş.
Poliţiştii s-au deplasat de urgenţă la faţa loculuişi au găsit o femeie, în vârstă de 58 de ani.
”În urma activităţilor desfăşurate, femeia a fost scoasă din apă, fiind transportată la spital în vederea acordării îngrijirilor medicale de specialitate. Femeia se afla în apă până la nivelul brâului, pe nişte pietre”, a precizat IPJ Timiş.
Poliţiştii continuă cercetările în acest caz.